L 64/26 De Europæiske Fællesskabers Tidende 7.3.2002 RÅDETS BESLUTNING af 28. februar 2002 om Den Italienske Republiks ydelse af en ekstraordinær national støtte til destillation af visse produkter fra vinsektoren (2002/194]EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 88, stk. 2, tredje afsnit, under henvisning til begæring indgivet af Den Italienske Repu- bliks regering den 31. januar 2002, og ud fra følgende betragtninger: (1) — I artikel 29 i Rådets forordning (EF) nr. 1493/1999 af 17. maj 1999 om den fælles markedsordning for vin ()) åbnes der mulighed for, at Fællesskabet med henblik på at støtte vinmarkedet og derigennem lette den fortsatte forsyning med vindestillater yder støtte til destillation af vin. (2) — Iartikel 30 i nævnte forordning åbnes der mulighed for krisedestillation i tilfælde af ekstraordinære markedsfor- styrrelser som følge af stor overskudsproduktion ogj/eller kvalitetsproblemer. (3) — Produktionsåret 2001/2002 er kendetegnet af en krise, som kan tilskrives manglende balance mellem udbud og efterspørgsel. Grunden er ikke i så høj grad overproduk- tion, men snarere et meget stort udbud på det indre marked som følge af de stadig større lagre og den stigende import af vin fra tredjelande. Det italienske marked har navnlig været karakteriseret af betydelige overskydende mængder af især hvide bordvine; lagrene af bordvin er således steget med 70 % i forhold til 1999. Desuden er de gennemsnitlige priser for denne vintype faldet med 23% i forhold til produktionsåret 1998/ 1999 med et betydeligt fald i producentindkomsterne til følge. (4) — Der er med den frivillige destillation af bordvin for at sikre forsyningen af markedet for konsumalkohol i henhold til artikel 29 i forordning (EF) nr. 1493/1999 ikke opnået nogen forbedring af markedssituationen i Italien, da der er indgået kontrakter i et omfang, der svarer til det dobbelte af de tilladte mængder. (5) — På baggrund af denne uligevægt på markedet for bordvin har den italienske regering anmodet om en krisedestilla- tion på 5 mio. hl bordvin i henhold til artikel 30 i nævnte forordning. I forbindelse med krisedestillation fastsættes der en pris, som skal betales til producenterne. Denne pris var tidligere 1,914 EUR/% vol./hl, hvilket den italienske regering finder utilstrækkeligt til at gennemføre en effektiv sanering af markedet. (6) — For at rette op på denne situation påtænker den italienske regering inden for det kontingent på 4 mio. hektoliter, hvis åbning blev godkendt af Forvaltningsko- mitéen for Vin den 8. februar 2002 på forslag af Kommissionen, at yde en ekstraordinær national støtte til producenter, der leverer vin til destillation som omhandlet i artikel 30 i nævnte forordning, således at den pris, der skal betales til producenterne i forbindelse med denne destillation, kan hæves til højst 2,12 EUR/ % vol./hl med en anslået maksimal omkostning ved denne nationale foranstaltning på ca. 8,27 mio. EUR. (7) —Der foreligger derfor ekstraordinære omstændigheder, som gør, at denne støtte som en fravigelse af reglerne og udelukkende i det omfang, der er strengt nødvendigt for at genoprette den konstaterede uligevægt, kan anses for forenelig med det fælles marked på de i denne beslut- ning omhandlede betingelser — VEDTAGET FØLGENDE BESLUTNING: Artikel 1 Det anses for foreneligt med det fælles marked, at den italienske regering yder en ekstraordinær støtte til destillation af 4 mio. hektoliter bordvin på italiensk territorium til et beløb af højst 8,27 mio. EUR, svarende til det beløb, der er nødvendigt for at hæve vinprisen til 2,12 EUR/% vol./hl som led i iværk- sættelsen af krisedestillation i henhold til artikel 30 i forord- ning (EF) nr. 1493/1999. Artikel 2 Denne beslutning er rettet til Den Italienske Republik. Udfærdiget i Bruxelles, den 28. februar 2002. På Rådets vegne A. ACEBES PANIAGUA Formand ()) EFT L 179 af 14.7.1999, s. 1. Senest ændret ved forordning (EF) nr. 2585/2001 (EFT L 345 af 29.12.2001, s. 10).